ai4bharat/Pralekha huggingface dataset:
वाणिज्य आणि उदयोग मंत्रालय
राष्ट्रीय रबर धोरण लवकरच सादर करणार – वाणिज्य मंत्री
भारतीय रबर उद्योग वेगाने विकसित होत राहील, तंत्रज्ञानाचा वापर करुन जागतिक स्तरावर स्पर्धा करावी – वाणिज्य मंत्री
मुंबई, 17 जानेवारी 2019
रबर क्षेत्रातील समस्या सोडवण्यासाठी तसेच उत्पादनाला चालना देण्याच्या उद्देशाने केंद्र सरकार राष्ट्रीय रबर धोरण विकसित करत असल्याचे केंद्रीय वाणिज्य आणि उद्योग आणि नागरी विमान वाहतूक मंत्री सुरेश प्रभू यांनी म्हटले आहे. ते आज मुंबईत दहाव्या ‘इंडिया रबर एक्स्पो -2019’ च्या उद्घाटन प्रसंगी बोलत होते.
रबर उद्योग वेगाने विकसित होईल, रोजगाराच्या अधिक संधी निर्माण करेल, निर्यात वाढवेल तसेच देशाच्या आर्थिक उत्पन्नात योगदान देईल असे ते म्हणाले. अनेक जागतिक बाजारपेठांवर भारताच्या रबर उद्योगाचे अमीट ठसा असून आधुनिक तंत्रज्ञानाच्या मदतीने त्यांनी जागतिक स्तरावर स्पर्धा करावी असे त्यांनी नमूद केले.
पुढील काही वर्षात भारतीय अर्थव्यवस्था पाच ट्रिलियन डॉलर्सची होईल आणि उत्पादन क्षेत्राचे या वाढीतील योगदान 20 टक्के राहील आणि यात रबर उद्योग प्रामुख्याने महत्वपूर्ण योगदान देईल असे ते म्हणाले. दीडशेहून अधिक देशांच्या बाजारपेठांमध्ये भारतीय उत्पादनांना प्रवेश मिळावा यासाठी प्रयत्न केले जात आहेत असे त्यांनी सांगितले.
निर्यातीला प्रोत्साहन देण्यासाठी बहुआयामी धोरण आखले जात आहे अशी माहिती त्यांनी दिली. गेल्या 13-14 महिन्यात जागतिक अर्थव्यवस्थेत मंदी असूनही भारताची निर्यात 10 टक्क्यांनी वाढली असे ते म्हणाले. नवीन बाजारपेठा आणि उत्पादने याकडे लक्ष दिले जात आहे. आफ्रिका आणि लॅटीन अमेरिकेबरोबर मुक्त व्यापार करण्याच्या दिशेने सरकार प्रयत्नशील असल्याचे त्यांनी सांगितले. या करारासाठी उद्योग क्षेत्राशी विचार विनिमय करुन त्यांच्याकडून सूचना मागवल्या जात आहेत असे ते म्हणाले.
‘इंडिया रबर एक्स्पो’ हे आशियातील सर्वात मोठे रबर प्रदर्शन आहे. यामुळे भारतीय कंपन्यांना एकाच छताखाली नवीन तंत्रज्ञान, माहितीचे आदान-प्रदान, विकास धोरणांची आखणी आणि परदेशी कंपन्यांबरोबर संबंध विकसित करण्याची अनोखी संधी मिळते.
N.Sapre/S.Kane /P.Malandkar
(Visitor Counter : 66
पंतप्रधान कार्यालय
केंद्रीय मंत्रिमंडळातील डॉ.जितेंद्र सिंह यांनी भारतातील समृद्ध होत असलेल्या भारताच्या नवोन्मेष आणि उद्योजकता विषयक परिसंस्थेवर लिहिलेला लेख पंतप्रधानांनी केला सामायिक
नवी दिल्ली, 18 मे 2023
केंद्रीय मंत्रिमंडळातील डॉ. जितेंद्र सिंह यांनी लिहिलेला भारताच्या नवोन्मेष आणि उद्योजकता विषयक परिसंस्थेवर आधारित लेख पंतप्रधान नरेंद्र मोदी यांनी सामायिक केला आहे.
पंतप्रधान कार्यालयाद्वारे प्रसारित ट्विट संदेशात म्हटले आहे;
“केंद्रीय राज्यमंत्री डॉ. जितेंद्र सिंह यांनी भारतात भरभराटीला येत असलेल्या नवोन्मेष आणि उद्योजकता परिसंस्थेवर भाष्य केले आहे.”S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
महाराष्ट्रातल्या “मिशन शौर्य” पथकातल्या सदस्यांनी घेतली पंतप्रधानांची भेट
नवी दिल्ली, 29 जून 2018
महाराष्ट्रातल्या 10 आदिवासी विद्यार्थ्यांनी आज पंतप्रधान नरेंद्र मोदी यांची भेट घेतली. राज्य सरकारच्या आदिवासी विकास विभागाचा उपक्रम असलेल्या “मिशन शौर्य” पथकातील या विद्यार्थ्यांपैकी 5 विद्यार्थ्यांनी मे 2018 मध्ये एवरेस्ट शिखर यशस्वीरित्या सर केले आहे.
प्रशिक्षणादरम्यानचे तसेच मोहिमेतले अनुभव विद्यार्थ्यांनी यावेळी सांगितले. यशाबद्दल पंतप्रधानांनी मुलांचे अभिनंदन केले तसेच समूहातील सर्वांचा सत्कार केला. नियमितपणे खेळण्याचा सराव करण्याचा सल्ला पंतप्रधानांनी त्यांना दिला.
मुख्यमंत्री देवेंद्र फडणवीस आणि केंद्रीय गृहराज्यमंत्री हंसराज अहीर यावेळी उपस्थित होते.
Samarjeet/S.Kulkarni/P.Malandkar
(Visitor Counter : 84
इलेक्ट्रॉनिक्स आणि माहिती तंत्रज्ञान मंत्रालय
राष्ट्रपती राम नाथ कोविंद 30 डिसेंबर रोजी डिजिटल इंडिया पुरस्कार 2020 प्रदान करणार
राष्ट्रपती राम नाथ कोविंद 30 डिसेंबर 2020 रोजी सकाळी 11:00 वाजता व्हिडिओ कॉन्फरन्सिंगद्वारे डिजिटल इंडिया पुरस्कार 2020 प्रदान करतील. डिजिटल इंडियाच्या संकल्पनेच्या अनुषंगाने प्रथमच डिजिटल इंडिया पुरस्कारांची संपूर्ण प्रक्रिया नामांकनांपासून ते अंतिम पुरस्कार सोहळ्यापर्यंत ऑनलाईन होत आहे.
इलेक्ट्रॉनिक्स आणि माहिती तंत्रज्ञान मंत्रालयांतर्गत नॅशनल इन्फर्मेटिक्स सेंटर  ई गव्हर्नन्समध्ये नवसंशोधन आणि सरकारी सेवा वितरण यंत्रणेच्या डिजिटल परिवर्तनाला प्रोत्साहन देण्यासाठी द्वैवार्षिक डिजिटल इंडिया पुरस्कार  आयोजित करत आहे.
केंद्रीय कायदा आणि न्याय, दळणवळण आणि इलेक्ट्रॉनिक्स आणि माहिती तंत्रज्ञान मंत्री रविशंकर प्रसाद, इलेक्ट्रॉनिक्स आणि माहिती तंत्रज्ञान मंत्रालयाचे सचिव अजय सहानी आणि इतर मान्यवर प्लेनरी हॉल , विज्ञान भवन, नवी दिल्ली आणि कोलकाता, भोपाळ आणि चेन्नईसह विविध ठिकाणांहून आभासी स्वरूपात कार्यक्रमाला उपस्थित राहतील.
हा कार्यक्रम 30 डिसेंबर 2020 रोजी सकाळी 11:00 वाजता सुरू होईल. हा कार्यक्रम दूरदर्शनवर थेट प्रसारित केला जाईल आणि एनआयसी सोशल मीडिया प्लॅटफॉर्मवर देखील थेट प्रक्षेपित होईल:
एनआयसी वेबकास्ट- http://webcast.gov.in/digitalindiaawards
यूट्यूब- https://www.youtube.com/nationalinformaticscentre
ट्विटर- https://twitter.com/NICMeity
फेसबुक- https://www.facebook.com/NICIndia
M.Chopade/S.Kane/P.Kor
पंतप्रधान कार्यालय
पंतप्रधान नरेंद्र मोदी 25 मे रोजी पश्चिम बंगाल आणि झारखंडच्या दौऱ्यावर
(नवी दिल्ली, 24 मे 2018
25 मे रोजी पंतप्रधान नरेंद्र मोदी पश्चिम बंगाल आणि झारखंड येथे भेट देणार आहेत.
शांती निकेतन येथे भारत आणि बांगलादेश यांच्यातील सांस्कृतिक संबंधांचे प्रतीक म्हणून ते बांग्लादेश भवनाचे उद्घाटन करतील. बांगलादेशाच्या पंतप्रधान, शेख हसीना, या दोन्ही कार्यक्रमांमध्ये उपस्थित राहतील.
झारखंड मध्ये पंतप्रधान, भारत सरकारच्या आणि झारखंड सरकारच्या विविध प्रकल्पांचे सिंद्री येथे पायाभरणी करतील यामध्ये खालील प्रकल्पांचा समावेश आहे.
· हिंदुस्थान उर्वरक आणि रसायन मर्यादितचा सिंद्री खते प्रकल्प
· ऑल इंडिया इन्स्टिट्यूट ऑफ मेडिकल सायन्सेस , देवघर
. देवघर विमानतळाचा विकास
. पत्रातू सुपर थर्मल पॉवर प्रोजेक्ट 
. ते जन औषधी केंद्राच्या सामंजस्य कराराच्या देवाणघेवाण संदर्भात कार्यक्रमात साक्षीदार म्हणून उपस्थित राहतील.
पंतप्रधान यावेळी उपस्थितांना मार्गदर्शन करतील.नंतर, रांची येथे झारखंड जिल्ह्यातील जिल्हाधिकारी आणि जिल्हाधिकाऱ्यांशी संवाद साधणार आहेत.
B.Gokhale/P.Kor
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते मध्य प्रदेशात जबलपूर येथे 4054 कोटी रुपयांच्या आठ राष्ट्रीय महामार्ग प्रकल्पांचे उद्घाटन
नवी दिल्ली, 7 नोव्हेंबर 2022
उत्कृष्ट रस्ते निर्मितीच्या माध्यमातून मध्य प्रदेशच्या प्रगतीला नवी प्रेरणा देणाऱ्या 4,054 कोटी रुपयांच्या आणि 214 किमी लांबीच्या 8 राष्ट्रीय महामार्ग प्रकल्पांचे आज मध्य प्रदेश मधील जबलपूर येथे केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते उदघाटन झाले. हिरण नदी ते सिंगूर नदीपर्यंत 53 किमी आणि नौरादेही वन्यजीव अभयारण्याच्या 12 किमी लांबीच्या चौपदरी बांधकामामुळे जबलपूर ते भोपाळ प्रवासाचा वेळ दोन तासांनी वाचेल, असे गडकरी म्हणाले. ऊस आणि डाळींचे सर्वात मोठे उत्पादक असलेल्या नरसिंगपूर येथील शेतकरी त्यांचे धान्य माळवा आणि मध्य प्रदेशातील मंडईत नेऊ शकतील. यासोबतच वन्यजीव अभयारण्यात प्राण्यांच्या सोयीसाठी आणि सुरक्षिततेसाठी 23 अंडरपास आणि 5 छोटे पूल बांधले जात आहेत, असेही ते म्हणाले.
यावेळी भारतमाला प्रकल्पांतर्गत 3600 कोटी रुपये खर्चाच्या 112 किमी, लांबीच्या चौपदरी जबलपूर रिंगरोडची पायाभरणी करण्यात आली.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 122
आयुष मंत्रालय
देशात आयुर्वेद क्षेत्रातील संशोधन आणि विकासाला चालना देण्याच्या उद्देशाने आयुर्वेद क्षेत्रातील व्यावसायिकांसाठी ‘एसएमएआरटी’ कार्यक्रमाचे आयोजन
आयुर्वेदविषयक दर्जेदार संशोधनासाठी ‘एसएमएआरटी’ उपक्रमाच्या माध्यमातून नवे मार्ग खुले करण्याचा आयुष मंत्रालयाचा मानस
एनसीआयएसएम म्हणजेच भारतीय वैद्यकीय प्रणालीसाठीचा राष्ट्रीय आयोग आणि सीसीआरएएस अर्थात आयुर्वेद विज्ञानातील संशोधनासाठीचे केंद्रीय मंडळ या केंद्रीय आयुष मंत्रालयाच्या अखत्यारीतील अनुक्रमे वैद्यकीय शिक्षणाचे नियमन करणे आणि वैद्यकीय संशोधन कार्य सुरु ठेवणे यासाठी कार्य करणाऱ्या प्रमुख संस्था आहेत. आयुर्वेद महाविद्यालये आणि रुग्णालये यांच्या माध्यमातून देशातील प्राधान्यक्रमाच्या आरोग्य सेवा संशोधन क्षेत्रांमध्ये वैज्ञानिक संशोधनाला चालना देण्याच्या उद्देशाने या दोन संस्थांनी संयुक्तपणे ‘एसएमएआरटी’ म्हणजेच ‘शिक्षकी क्षेत्रातील आयुर्वेद व्यावसायिकांच्या मुख्य प्रवाहातील आयुर्वेदविषयक संशोधनाला वाव’ हा कार्यक्रम सुरु केला आहे.
एनसीआयएसएमचे अध्यक्ष वैद्य जयंत देवपुजारी आणि सीसीआरएएसचे महासंचालक प्रा.रवीनारायण आचार्य यांनी आज एनसीआयएसएमच्या आयुर्वेद मंडळाचे अध्यक्ष प्रा.बी.एस.प्रसाद तसेच आणि इतर वरिष्ठ अधिकाऱ्यांच्या उपस्थितीत या कार्यक्रमाची सुरुवात केली.
या उपक्रमाची प्रशंसा करून एनसीआयएसएमचे अध्यक्ष वैद्य जयंत देवपुजारी म्हणाले, “आयुर्वेदातील वैद्यकीय संशोधनात परिवर्तन घडवून आणण्याची क्षमता या कार्यक्रमात आहे असा विश्वास मला वाटतो. असे दिसून आले आहे की, आयुर्वेद क्षेत्रातील मोठ्या शिक्षक समुदायाची संशोधनविषयक क्षमता बहुतेकदा पुरेशा प्रमाणात वापरली जात नाही. म्हणूनच या ‘एसएमएआरटी’ कार्यक्रमाचा आयुर्वेदाच्या क्षेत्रावर सखोल, दीर्घकालीन आणि कायाकल्प घडवणाऱ्या प्रभाव दिसून येईल आणि ही फार मोठी देशसेवा असेल. हा उपक्रम सुरु केल्याबद्दल मी सीसीआरएएसचे अभिनंदन करतो आणि या कार्यक्रमाच्या अंमलबजावणीसाठी एनसीआयएसएमकडून सर्वतोपरी पाठींबा दिला जाईल अशी ग्वाही देतो.”
संरक्षण मंत्रालय
आयुध कारखान्यांमधील कर्मचाऱ्यांचा संप मागे
नवी दिल्ली, 24 ऑगस्ट 2019
आयुध कारखान्यांमधील कर्मचाऱ्यांनी आपला संप मागे घेतला. एआयडीएफ, आयएनडीडब्ल्यूएफ, बीपीएमएस आणि सीडीआरए कर्मचारी संघटनांची संरक्षण मंत्रालयांतर्गत असलेल्या संरक्षण सामग्री उत्पादन खात्याच्या सचिवांशी 14 ऑगस्टपासून चर्चा सुरु होती. चर्चेच्या चौथ्या फेरीत संप मागे घेण्याबात निर्णय झाला. संरक्षण उत्पादन सचिवांनी कर्मचारी संघटनांचे म्हणणे ऐकून घेतले. तसेच आयुध निर्माण कारखान्यांचे निगमीकरण  झाल्यास होणाऱ्या लाभांबाबतही चर्चा केली. सविस्तर चर्चेनंतर कर्मचारी संघटनांचे म्हणणे ऐकून नवीकरणाचा निर्णय घेण्यापूर्वी उच्चस्तरीय समिती कर्मचारी संघटनांशी चर्चा करतील, असा निर्णय घेण्यात आला. या निर्णयानंतर सर्व कर्मचारी सोमवार, 26 ऑगस्टपासून कामावर रुजू होतील, असे सांगण्यात आले.
S.Thakur/P.Kor
(Visitor Counter : 74
संरक्षण मंत्रालय
संरक्षण मंत्री राजनाथ सिंग आणि ऑस्ट्रेलियाचे संरक्षणमंत्री रिचर्ड मार्लेस यांच्यात नवी दिल्ली इथं द्विपक्षीय भेटीदरम्यान संरक्षण सहकार्य वाढवण्याविषयी चर्चा
नवी दिल्ली, 22 जून 2022
संयुक्त निवेदन
संरक्षण मंत्री राजनाथ सिंग आणि ऑस्ट्रेलियाचे उपपंतप्रधान आणि संरक्षण मंत्री रिचर्ड मार्लेस यांच्यात नवी दिल्लीत 22 जून 2022 रोजी द्विपक्षीय बैठक झाली. दोन्ही मंत्र्यांनी सध्या अस्तित्वात असलेल्या संरक्षण सहकार्याचा आढावा घेतला. कोविड-19 चे आव्हान असूनही हे सहकार्य वाढले आहे. हे अधिक वाढविण्याविषयी काय करता येईल यावर चर्चा करण्यात आली.
दोन्ही मंत्र्यांनी भारत आणि ऑस्ट्रेलिया दरम्यान असलेल्या सर्वंकष राजनैतिक भागीदारीच्या संरक्षण आणि सुरक्षा पैलूंवर चर्चा केली. सामायिक हितसंबंध आणि लोकशाहीची सहकारी मुल्ये, कायद्याचे राज्य, परस्पर विश्वास आणि सामंजस्यावर आधारित सर्वंकष राजनैतिक भागीदारीची अंमलबजावणीविषयीच्या कटीबद्धतेचा पुनरुच्चार केला. दोन्ही देशांदरम्यान वाढत असलेल्या विविध संरक्षण कवायती आणि देवाणघेवाण याचे स्वागत केले तसेच भारत – ऑस्ट्रेलिया परस्पर लॉजिस्टीक मदत व्यवस्थेद्वारे क्रियान्वयन करण्याचा निर्णय घेतला.
दोन्ही मंत्र्यांनी संरक्षण संशोधन आणि सामुग्री सहकार्याविषयीच्या भारत – ऑस्ट्रेलिया संयुक्त कार्य गटाला  चालना देण्याचा निर्धार व्यक्त केला, ज्याची बैठक या वर्षी ऑस्ट्रेलियात होणार आहे. संरक्षण उद्योगातील सहकार्य वाढविण्यासाठी JWG हे अत्यंत महत्वाचा घटक आहे. भारत आणि ऑस्ट्रेलिया दरम्यान असलेल्या औद्योगिक सहकार्याविषयी दोन्ही मंत्र्यांनी चर्चा केली. ज्यात पुरवठा साखळ्या अधिक मजबूत करणे आणि आपल्या संबंधित संरक्षण दलांना पूर्ण क्षमतेने मदत करणे याचा समावेश होता. यावेळी दोन्ही नेत्यांनी भारत आणि ऑस्ट्रेलियामधील संरक्षणविषयक संबंध आणि संधी यांचा विस्तार करण्याबद्दल सहमती दर्शवली.
‘जनरल रावत युवा अधिकारी आदानप्रदान कार्यक्रम’ या वर्षीचया दुसऱ्या सहामाहीपासून सुरू करण्याच्या प्रस्तावाचे दोन्ही नेत्यांनी स्वागत केले. दोन्ही देशांच्या पंतप्रधानांच्या 21 मार्च 2022 रोजी झालेल्या आभासी बैठकीत, या कार्यक्रमाची घोषणा करण्यात आली होती.
तसेच, दोन्ही देशांसमोर असलेली रणनीतीक आव्हाने आणि प्रादेशिक सुरक्षा व्यवस्थेचा आढावा घेतला. आणि एका खुल्या, मुक्त, एकात्मिक, समृद्ध आणि नियमांवर चालणाऱ्या हिंद-प्रशांत महासागर प्रदेशाची उभारणी करण्याच्या संकल्पाचा पुनरुच्चार केला. ऑस्ट्रेलियाच्या ऑक्टोबर 2022 मध्ये होणाऱ्या हिंद-प्रशांत संयुक्त अभ्यासात सहभागी होण्याविषयीची उत्सुकता दोन्ही नेत्यांनी व्यक्त केली.
त्याआधी उपपंतप्रधान आणि संरक्षण मंत्री रिचर्ड मार्लेस यांनी राष्ट्रीय युद्धस्मारकाला भेट देऊन, युद्धातल्या शहीद जवानांना पुष्पचक्र वाहून श्रद्धांजली अर्पण केली. या द्वीपक्षीय चर्चेपूर्वी, रिचर्ड मार्लेस यांना समारंभपूर्वक औपचारिक मानवंदना देण्यात आली.
रिचर्ड मार्लेस 20 ते 23 जून, 2022 या कालावधीत भारत दौऱ्यावर आले असून, 21 जून ला त्यांनी गोव्याला भेट दिली. यावेळी त्यांनी गोवा शिपयार्ड लिमिटेडचा दौरा केला आणि भारतीय बनावटीच्या ड्रोन विकसन तसेच स्वयंचलित वाहन तंत्रज्ञान क्षेत्रात भारताच्या वाढत्या सामर्थ्यांची माहिती देणाऱ्या प्रदर्शनालाही त्यांनी भेट दिली.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
पंतप्रधान कार्यालय
पंतप्रधानांनी दिल्या रक्षाबंधनाच्या शुभेच्छा
पंतप्रधान नरेंद्र मोदी यांनी रक्षाबंधनानिमित्त नागरिकांना शुभेच्छा दिल्या आहेत.
प्रत्येकाच्या जीवनातील स्नेहभाव आणि सौहार्दाची भावना या सणाच्या निमित्ताने वृध्दिंगत होवो, अशी भावनाही पंतप्रधानांनी व्यक्त केली आहे.
आपल्या X पोस्टमध्ये पंतप्रधान म्हणाले;
"माझ्या परिवारातील सर्वांना रक्षाबंधनाच्या हार्दिक शुभेच्छा. बहीण आणि भाऊ यांच्यातील विश्वास आणि अगाध प्रेमाला समर्पित असलेला रक्षाबंधनाचा हा मंगलमय सण आपल्या संस्कृतीचे पवित्र प्रतिबिंब आहे. हा सण प्रत्येकाच्या जीवनात स्नेह, सद्भाव और सौहार्दाच्या भावनेला वृद्धिंगत करो, अशी भावना मी प्रकट करत आहे.”
पंतप्रधान कार्यालय
पंतप्रधानांनी सर्वांना Indiahandmade.com ला भेट देण्याचं केलं आवाहन
नवी दिल्ली, 24 एप्रिल 2023
पंतप्रधान नरेंद्र मोदी यांनी Indiahandmade.com या भारतातील समृद्ध हातमाग आणि हस्तकला वारसा असलेल्या वन-स्टॉप-शॉप संकेत स्थळाला भेट देण्याचं आवाहन सर्वांना केलं आहे.
केंद्रीय मंत्री पीयूष गोयल यांच्या ट्विटला उत्तर देताना पंतप्रधानांनी ट्विट केलं आहे.
"#VovalForLocal होण्याच्या अभियानाला गती देण्यासाठी indiahandmade.com या संकेत स्थळाला भेट द्या".
S.Tupe/S.Mohite/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
आंतरराष्ट्रीय योग दिन 2023 च्या कार्यक्रमाला प्रमुख पाहुणे म्हणून उपराष्ट्रपती राहणार उपस्थित
उपराष्ट्रपती मध्य प्रदेशातील जबलपूर येथे होणाऱ्या सामूहिक योग प्रात्यक्षिकाचे करणार नेतृत्व
आंतरराष्ट्रीय योग दिनी  21 जून 2023 रोजी जबलपूर इथे होणाऱ्या कार्यक्रमाला उपराष्ट्रपती जगदीप धनखड
नवी दिल्ली, 19 जून 2023
प्रमुख पाहुणे म्हणून उपस्थित राहणार आहेत. ते या संमेलनाला संबोधित करतील आणि नंतर सामूहिक योग प्रात्यक्षिकाचे नेतृत्व करतील. आंतरराष्ट्रीय योग दिवस 2023 चे ब्रीदवाक्य "वसुधैव कुटुंबकमसाठी योग" हे आहे.
2014 मध्ये एका ठरावाद्वारे संयुक्त राष्ट्र संघाने 21 जून हा आंतरराष्ट्रीय योग दिवस म्हणून मान्यता दिल्याला आता नऊ वर्षे झाली आहेत. आंतरराष्ट्रीय योग दिवस 2023 चा जागतिक कार्यक्रम पंतप्रधान नरेंद्र मोदी यांच्या नेतृत्वाखाली अमेरिकेतील न्यूयॉर्कमधील संयुक्त राष्ट्र संघाच्या मुख्यालयात होणार आहे. आंतरराष्ट्रीय योग दिवस 2023 च्या निमित्ताने साजरा केल्या जाणाऱ्या राष्ट्रीय कार्यक्रमाचे नेतृत्व उपराष्ट्रपती जगदीप धनखड करणार आहेत.
धनखड 20 जून रोजी जबलपूरला पोहोचतील, तेथे ते त्यांच्या पत्नी  सुदेश धनखड यांच्यासमवेत प्रार्थना करतील आणि ग्वारीघाट येथे होणाऱ्या नर्मदा जी आरतीला उपस्थित राहतील.
मध्य प्रदेशचे राज्यपाल मंगुभाई पटेल, मध्य प्रदेशचे मुख्यमंत्री शिवराज सिंह चौहान, केंद्रीय आयुष आणि बंदरे, जहाज आणि जलमार्ग मंत्री सर्बानंद सोनोवाल यांच्यासह इतर मान्यवर सुद्धा आंतरराष्ट्रीय योग दिवस 2023 च्या या कार्यक्रमात उपस्थित राहण्याची शक्यता आहे.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
जलशक्ती मंत्रालय
जल जीवन अभियान : शाळा आणि अंगणवाड्यांमध्ये नळाने पेयजल पुरवठा करण्याच्या विशेष मोहिमेला केंद्र सरकारची 31 मार्च 2021 पर्यंत मुदतवाढ
जलशक्ती मंत्रालयाच्या जल जीवन अभियानाअंतर्गत, देशातील शाळा, अंगणवाड्या आणि आश्रमशाळांना 100 दिवसांत नळाने पेयजल पुरवठा करण्याच्या विशेष योजनेला राज्ये आणि केंद्रशासित प्रदेशांकडून उत्तम प्रतिसाद मिळाला असून, अनेक राज्यांमध्ये सर्व शाळा आणि अंगणवाड्यांना पाणीपुरवठा व्यवस्था देत, ह्या मोहिमेचे 100 टक्के उद्दिष्ट पूर्ण झाले आहे. मात्र, काही राज्ये आणि केंद्रशासित प्रदेशांना हे काम पूर्ण करण्यासाठी आणखी काही वेळ हवा असल्याचे त्यांनी सांगितले आहे. राज्यांकडून मिळालेला चांगला प्रतिसाद आणि या कामात सातत्य राखण्याची गरज लक्षात घेऊन, जलशक्ती मंत्रालयाने या मोहिमेला 31 मार्च 2021 पर्यंतची मुदतवाढ दिली आहे.
100 दिवसांच्या कालावधीत, आंध्र प्रदेश, हिमाचल प्रदेश, गोवा, हरियाणा, तामिळनाडू आणि तेलंगणा या राज्यांमधील सर्व आणि अंगणवाड्यांमध्ये पेयजल पुरवठा झाला आहे, तर पंजाब मध्ये सर्व शाळांमध्ये पेयजल पुरवठा व्यवस्था पूर्ण झाली आहे. अंगणवाडी केंद्र आणि आश्रमशाळांमध्ये देखील पिण्याचे पाणी पोहचवण्याचे प्रयत्न सातत्याने सुरु आहेत. आतापर्यंत, 1.82 लाख सांडपाणी व्यवस्थापन संरचना, 1.42 लाख रेन वॉटर हार्वेस्टिंग प्रकल्प शाळा आणि अंगणवाडी केंद्रात उभारण्यात आले आहेत. एकूण 5.21 लाख शाळा आणि 4.71 लाख अंगणवाडी केंद्रात पाईपने पाणीपुरवठा सुरु करण्यात आला आहे. त्याशिवाय, या शाळा आणि अंगणवाडी केंद्रातल्या सुमारे 8.24 लाख मालमत्तांचे जिओ-टॅगिंग करण्यात आले आहे.
मुलांना दूषित पाण्यातून होणाऱ्या आजारांचा संसर्ग अधिक लवकर होण्याची शक्यता असते,त्यासाठी, ‘शुध्द पेयजल’ तसेच कोविड पासून संरक्षणासाठी सतत हात धुण्यासाठीही पाण्याची गरज लक्षात घेऊन, पंतप्रधान नरेंद्र मोदी यांनी 2 ऑक्टोबर 2020 रोजी गांधी जयंतीनिमित्त या ‘100 दिवसांच्या मोहिमेची सुरुवात केली होती. या मोहिमेचा अधिकाधिक लाभ घेत,सर्व सरकारी शाळांमध्ये पिण्यासाठी, स्वच्छतेसाठी आणि मध्यान्ह भोजन तयार करण्या साठी शुध्द पिण्याचे पाणी पुरवण्याची व्यवस्था लवकरात लवकर करावी, असे आवाहनही पंतप्रधानांनी सर्व राज्य सरकारांना केले होते.
पंतप्रधानांच्या मार्गदर्शनाखाली, जलशक्ती मंत्री गजेंद्रसिंह शेखावत यांनी 2 ऑक्टोबरपासून मिशन मोडवर या मोहिमेला सुरुवात केली. देशातील एकही शाळा, आश्रमशाळा किंवा अंगणवाडी केंद्र या सुविधेपासून वंचित राहू नये, यासाठी या मोहिमेला मुदतवाढ देण्यात आली आहे.
सामाजिक न्याय आणि सबलीकरण मंत्रालय
अंमली पदार्थांविरोधात जागृतीसाठी एनसीसी कॅडेट्सच्या सहभागासंदर्भात झालेल्या प्रबोधनपर कार्यक्रमात देशभरातील सर्व एनसीसी राज्य संचालनालयांसह एनसीसी कॅडेट्स आणि तरुण सहभागी
अंमली पदार्थांचे घातक परिणाम तरुणांपर्यंत पोहोचवण्याची नितांत गरज तसेच, तरुणांमध्ये राष्ट्रीय छात्र सेनेचा असलेला प्रचंड प्रभाव लक्षात घेऊन, सामाजिक न्याय आणि सक्षमीकरण मंत्रालयाने डॉ. आंबेडकर इंटरनॅशनल सेंटर  इथं आज एनसीसी कॅडेट्सशी संवाद आणि अंमली पदार्थांच्या दुरुपयोगाविरुद्ध सामुहिक प्रतिज्ञा कार्यक्रम आयोजित केला होता.
केंद्रीय संरक्षण मंत्री राजनाथ सिंह आणि केंद्रीय सामाजिक न्याय आणि अधिकारिता मंत्री डॉ. वीरेंद्र कुमार यांनी संयुक्तरित्या या संवादात्मक कार्यक्रमाचे अध्यक्षस्थान भूषवले होते. देशातील एनसीसीच्या अनेक राज्य संचालनालयांनी लाइव्ह स्ट्रीमिंगद्वारे या कार्यक्रमात भाग घेतला.
एनसीसी कॅडेट्सच्या सक्रिय सहभागातून सामाजिक न्याय आणि सक्षमीकरण विभागाने हे अभियान नव्या उंचीवर जाईल आणि नशा मुक्त भारताचे उद्दिष्ट साध्य करणे सहज शक्य होईल, अशी अपेक्षा संरक्षण मंत्री राजनाथ सिंह यांनी यावेळी व्यक्त केली.
अमली पदार्थांचे व्यसन ही समाज आणि कुटुंबासाठी मोठी समस्या असल्याचे मत केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार यांनी व्यक्त केले. एनसीसी कॅडेट्सनी सामाजिक संस्था, शैक्षणिक संस्थांसह जनतेला अशा व्यसनांच्या परिणामांची जाणीव करून देणे आवश्यक आहे, असे ते पुढे म्हणाले.
विविध राज्यांच्या समाजकल्याण विभागाचे प्रधान सचिव, डॉ. आंबेडकर अध्यासन शैक्षणिक संस्था तसेच, इतर शैक्षणिक संस्थांमधील विद्यार्थी या कार्यक्रमाला ऑनलाइन उपस्थित होते. सर्व जिल्हाधिकाऱ्यांना आपापल्या जिल्ह्यातील एनसीसी कॅडेट्स आणि तरुणांना या संवाद आणि प्रतिज्ञा कार्यक्रमात सहभागी होण्यासाठी आणि पाहण्याची सुविधा देण्यास सांगण्यात आले होते. देशभरातील हजारो एनसीसी कॅडेट्स आणि तरुणांनी या कार्यक्रमात सहभाग घेतला.
सामाजिक न्याय आणि सक्षमीकरण विभाग हा भारत सरकारमधील समाजातील अंमली पदार्थाचे व्यसन कमी करण्याविषयीच्या उपाययोजना राबवणारा नोडल विभाग आहे. तरुण, मुले आणि एकूण समाजामध्ये जागरूकता निर्माण करण्यासाठी, सरकारने 15 ऑगस्ट 2020 रोजी निवडक 272 जिल्ह्यांमध्ये नशा मुक्त भारत अभियान  सुरू केले. आतापर्यंत 3 कोटी युवक, 2 कोटी महिला आणि 1.59 लाख शैक्षणिक संस्थांसह 8 कोटींहून अधिक लोक या अभियानात सहभागी झाले आहेत.
संरक्षण मंत्रालय
दक्षिणी नौदल कमांडद्वारे तातडीची वैद्यकीय मदत
दक्षिणी नौदल कमांडने  05 ऑगस्ट रोजी हेलिकॉप्टरचा वापर करुन कोची येथील व्यापारी जहाजावर वैद्यकीय सुटका केली.
05 ऑगस्ट रोजी सकाळी 1030 वाजता एमव्ही विश्व प्रेरणा या व्यापारी जहाजाचे कॅप्टन राजपाल सिंग संधू जखमी असल्याचे एसएनसीला कळाले. कॅप्टन संधू यांच्या पायाला जखम झाली असून त्यांना तातडीने कोचीला नेण्याची आवश्यकता होती. अगदी तातडीच्या सूचनेवर आयएनएस गरुडाने सी किंग हेलिकॉप्टर पाठवले. समुद्र खवळलेला असल्यामुळे जहाज हेलकावे खात होते, अशा परिस्थितीत हेलिकॉप्टरच्या पायलटसनी प्रचंड कौशल्य आणि व्यावसायिकता दाखवत रुग्णाला यशस्वीरित्या बाहेर काढले.
रुग्णाला नंतर आयएनएस गरुड येथे आणण्यात आले, तेथून त्यांना कोविड-19 चे सर्व निकष पाळून कोची येथील मेडिकल ट्रस्ट हॉस्पीटल येथे पाठवण्यात आले.
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 141 कोटींहून अधिक
गेल्या 24 तासात 66 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 98.40% गेल्या मार्च पासून उच्च स्तरावर
देशात गेल्या 24 तासात कोरोनाचे 7,189 नवे रुग्ण
देशातली उपचाराधीन रुग्णसंख्या 77,032 गेल्या 579 दिवसांतील सर्वात कमी
साप्ताहिक पॉझीटीव्हिटी दर  गेल्या 41 दिवसापासून 1% पेक्षा कमी
भारताने गेल्या 24 तासात कोविड प्रतिबंधक लसीच्या 66,09,113 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 141 कोटीपेक्षा जास्त  मात्रा दिल्या आहेत. एकूण 1,49,64,300 सत्रांद्वारे मात्रा देण्यात आल्या आहेत.
आज सकाळी प्राप्त झालेल्या तात्पुरत्या अहवालानुसार यामध्ये दिलेल्या मात्रांचा समावेश पुढील प्रमाणेआहे-
|
|
HCWs
|
|
1st Dose
|
|
1,03,86,851
|
|
2nd Dose
|
|
96,75,320
|
|
FLWs
|
|
1st Dose
|
|
1,83,84,748
|
|
2nd Dose
|
|
1,68,24,869
|
|
Age Group 18-44 years
|
|
1st Dose
|
|
49,24,32,222
|
|
2nd Dose
|
|
31,18,78,657
|
|
Age Group 45-59 years
|
|
1st Dose
|
|
19,28,71,451
|
|
2nd Dose
|
|
14,50,15,710
|
|
Over 60 years
|
|
1st Dose
|
|
12,04,64,476
|
|
2nd Dose
|
|
9,21,92,100
|
|
Total
|
|
1,41,01,26,404
गेल्या 24 तासात 7,286 रुग्ण कोरोना मुक्त झाले असून कोरोनाची लागण झालेल्यांपैकी एकूण 3,42,23,263 रुग्ण कोविडमुक्त झाले आहेत. परिणामी कोविडमधून रुग्ण बरे होण्याचा दर 98.40% झाला आहे.मार्च 2020 पासून हा सर्वात अधिक स्तरावर आहे.
सलग 58 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 7,189 नव्या रुग्णांची नोंद झाली.
देशात उपचाराधीन रुग्णांची संख्या 77,032 असून गेल्या 579 दिवसांतील सर्वात कमी संख्या आहे.उपचाराधीन रुग्ण, एकूण पॉझिटीव्ह रुग्णांच्या 0.22% असून मार्च 2020 पासून सर्वात कमी आहे.
देशभरात चाचण्या क्षमता व्यापक करण्यात येत असून देशात गेल्या 24 तासात 11,12,195 चाचण्या करण्यात आल्या. भारताने आतापर्यंत 67.10 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.60% असून गेले 41 दिवस 1% पेक्षा कमी आहे. दैनंदिन पॉझीटीव्हिटी दर 0.65% असल्याची नोंद झाली आहे.दैनंदिन पॉझीटीव्हिटी दर गेले 82 दिवस 2% पेक्षा कमी आणि 117 दिवस 3% पेक्षा कमी आहे.